**EMLÉKEZTETŐ**

**Elnökségi ülésről**

Vidékünk a Jövőnk Szövetség LEADER HACS munkaszervezet irodája

2015. október 8. - 8840 Csurgó, Csokonai u. 19.

A Vidékünk a Jövőnk Szövetség 2015. október 8-án elnökségi ülést tartott. Az elnökségi ülésen mindegyik tag megjelent. Az elnökségi ülés első napirendje a „Helyi Fejlesztési Stratégia 2014-2020 tervezése” volt. Az elnökség a HFS tervezésének első lépéseként elkészített egy SWOT analízis.

Az elnökség a SWOT analízis elkészítése során fontos és kiemelkedő erősségként emelte ki a természeti környezetet, a határ közelségét, a turizmust, a vadászatot, valamint a kertészet hagyományát a térségben. Ezek az elnökségi tagok szerint a térség fő vonzerejét adják. Gyengeségnek az infrastruktúra és a szakképzett munkaerő hiányát (szellemi tőke hiánya) tartják, de a piac és a tőke hiánya is számottevő, csakúgy, mint a hiányzó fizetőképes kereslet, illetve a háztáji területek parlagon hagyása (üres ingatlanok nagy száma). Ezek fejlődése, valamint megléte tovább növelné a térség vonzerejét mind turisztikai, mind gazdaságfejlesztési szempontból. A gyengeségeket fennálló veszélyként tovább nehezíti a bürokrácia, az elnéptelenedés, a társadalmi összetétel változása, az oktatás helyi hiánya, az önkormányzati hivatalok gyengítése, a centralizáció, valamint a szociális háló szélessége. A következő lehetőségek azonban az említett gyengeségeket ellensúlyozhatják: az új együttműködések létrejötte, célzott marketing-használat, a helyi feldolgozás és a helyi termelés kapacitásnövekedése, a turisztikai szolgáltatások kapcsolata (ökoturizmus), helyi értéktár összeállítása, a civilek aktivizálása, a megújuló energia lehetőségeinek kiaknázása, illetve az élőmunka visszaállítása mind hozzájárulna a térség gazdasági- és vidékfejlesztéséhez.